OAV: “Boko Haram” yetakchisi og‘ir yaralandi

Nigeriya harbiy-havo kuchlari “Boko Haram” guruhi jangarilari marralariga zarba berdi. Bu haqda “TASS” xabar bermoqda.

Reuters manbalariga ko‘ra, zarba natijasida bir necha dala qo‘mondoni yo‘q qilindi, guruh yetakchisi Abubakr Shekau og‘ir jarohatlangan.
Ma’lumot uchun, “Boko Haram” Nigeriya hududida faoliyat olib boruvchi terrorchi guruh bo‘lib, uning jangarilari qo‘shni Niger, Kamerun va Chad davlatlariga ham hujum uyushtiradi.